જોકે કોર્ટે શુક્લાને ચેતવણી આપી છે કે તે પોતાના પાસપોર્ટ દિલ્હી પોલીસની પાસે જપ્ત કરાવી દે . શુક્લાને આ જામીન 25000 રૂપિયાના બોન્ડ પર મળ્યા છે . જ્યાં સુધી આ કેસની તપાસ ચાલશે ત્યા સુધી તે દેશ છોડીને જઇ શકશે નહીં . આ પહેલા દિલ્હી પોલીસે કોર્ટથી એ માંગણી કરી હતી કે શુક્લાને પૂછપરછ માટે જેલમાં મોકલવામાં આવે . પરંતુ કોર્ટે દિલ્હી પોલીસને ઝટકો આપતા શુક્લાને જામીન આપી દીધા છે . અત્રે ઉલ્લેખનીય છે કે શુક્લા પર એ આરોપ હતો કે તેણે શ્રીસંતની પાસે બુકીઝના 5.5 લાખ રૂપિયા પહોંચાડ્યા હતા . અત્રે ઉલ્લેખનીય છે કે આઇપીએલના છઠ્ઠા સિઝનમાં રાજસ્થાન રોયલ્સના ત્રણ ખેલાડીઓ સ્પોટ ફિક્સિંગમાં સામેલ હતા . જેમાં ત્રણેય ભારતીય ખેલાડીઓ હતા . ત્યારબાદથી રોજેરોજ સ્પોટ ફિક્સિંગમાં અન્ય ખેલાડીઓ , માલિકોની પણ સંડોવણી સામે આવી રહી છે .